OpenLLM-France/wikimedia huggingface dataset:
# Hou Yifan

Hou eo an anv-familh.
Hou Yifan (e sinaeg: 侯逸凡; e pinyin: Hóu Yìfán) a zo bet ganet d'ar 27 a viz C'hwevrer 1994 e Jiangsu (Sina).
Mestrc'hoarierez echedoù sinaat.
E miz Gouhere 2006, he renk Elo (FIDE) a oa 2488 (+ 190 poent en ur ober tri miz), 2513 e miz Ebrel 2007, 2502 e miz Here 2007 ha 2549 e miz Ebrel 2008.
Kampionez echedoù (Maouezi) Sina:
* e miz Even 2007 e Chongqing, gant 9/11;
* e mizioù Mae hag Even 2008 e Beijing, gant 9/11.
Eilvet e Kampionad bedel ar maouezi e Naltchik (Rusia) e 2008. Kampionez ar maouezi ag ar bed e Hatay (Turkia) d'ar 25 a viz Kerzu 2010.

## Liammoù diavaez

* He fichenn FIDE Hou Yifan
* He c'hoari e Chessgames
* pennad ChessBase e Tournamant bedel ar maouezi e Jinan
* pennad ChessBase e Kampionad bedel ar maouezi 2006, eil tro
* pennad-kaoz e e-pad Kampionad bedel ar maouezi 2006 .
# Jozef Abasq

Jozef Abasq :
| Obererezh | Skrivagner, Troour |
| Ganedigezh | e 1923 e Gwiproñvel, Bro-Leon, Breizh |
| Marv | d'an 20 a viz Kerzu 2006 e Sant-Ervlan, Bro-Naoned, Breizh |
| Yezh skrivañ | brezhoneg |
| Enorioù | priz Langleiz e 1990 |
| kemmañ |
Jozef Abasq, ganet e 1923 e Gwiproñvel ha marvet d'an 20 a viz Kerzu 2006 e Sant-Ervlan, oa ur skrivagner brezhonek. Kelenner war ar saozneg hag ar brezhoneg eo bet e Naoned. Kentelioù brezhoneg en deus bet graet e skol-veur Naoned ivez.
Skrivet en deus e-barzh ar c'helaouennoù Brud, Brud Nevez hag Al Liamm dindan an anv-pluenn Didrouz peurvuiañ. Un troour diwar ar c'hembraeg (Kate Roberts, R. Gerallt Jones, Bryn Williams) hag ar saozneg eo ivez. Roet eo bet ar priz Langleiz dezhañ e 1990.

## Levrlennadur

* Liziri. Danevell en Brud Nevez, 1977. Adembannet en dastumad Danevellou euz an Amzer-vremañ. Brud Nevez, 1980.
** Lizhiri. Danevell e-barzh Al Liamm e 1981. Adembannet en dastumad Truez Va Doue. Al Liamm, 1981.
*** "Lizhiri" zo bet adembannet, gant un droidigezh c'hallek, en dastumad Danevelloù divyezhek-Nouvelles bilingues (Al Liamm-An Here 2001; Al Liamm 2006).
* Truez Va Doue, Al Liamm, 1981 (Priz Langleiz). Dastumad danevelloù.
* Danevelloù all zo bet embannet el Liamm, e Kaieroù ar Bleun-Brug, e Brud, e Brud Nevez.

## Troidigezhioù

* 1962 : Samivel, Mirzin Mirzinig, Emgleo Breiz
* 1987 : Robert Gerallt Jones, Caffoglion, Emgleo Breiz
* 1988 : Kate Roberts, Treid Daouhualet, Emgleo Breiz
* 1991 : Bryn Williams, Kembre Patagonia, Emgleo Breiz
* 1993 : Václav Havel, Largo desolato, Emgleo Breiz
* 1998 : Islwyn Ffowc Elis, Erh puill, Emgleo Breiz
# Jozeb, mab Jakob

Jozeb, pe Jozef, pe Yosef e troidigezh ar Bibl an Tour-Tan, mab da Jakob (Yaakov e troidigezh An Tour-Tan) ha Rahel, a zo kontet e vuhez er C'heneliezh.

## Istor Jozeb

Gwerzhet e voe gant e vreudeur, ha kaset da Egipt. Eno e voe prenet gant Potifar, ofiser ar roue, ha kabiten gwarded ar palez. Un deiz e rankas diarbenn kinnigoù gwreg an ofiser, ma savas konnar enni ha ma lavaras he devoa Jozeb klasket kousket ganti. Kaset e voe Jozeb d'ar vac'h.
Dont a reas da vout ministr ar Faraon.

## E brezhoneg

* Buez Joseph, Mab da Jacob, laqet e güerz gant ur Bêleg a Gastel-Pol, barzhoneg moulet gant Ledan, Montroulez, en XIX$^{vet}$ kantved

## Notennoù

* ↑ Levrenn 1, Gn 35,24
* ↑ Google Books
# Jozeb Mari Serandour

Jozeb Mari Serandour (Sant-Jili-Plijo, 22 a viz Meurzh 1886 — Duaod, 5 a viz Mezheven 1947) a oa ur beleg breizhat ha saver kantikoù.

## Oberennoù

* Buhez an Tad Maner (Gwengamp, 1935).

## Levrlennadur

* Raoul, Lukian : Geriadur ar skrivagnerien ha yezhourien, Al Liamm, 1992, p. 380-a (ISBN 978-2-7368-0034-5)
# Jozeb Seveno

Jozeb Seveno (pe Sevenoù) a oa ganet e Langedig e 1902 ha marvet en Angola e 1930. Ober a reas studi e Gwened evit mont da veleg ha da c'houde, e amzer soudard e Naoned hag e Bro Liban.
Kenlabouret en deus gant Dihunamb e 1926 ha 1927, a-raok tapout ul lestr da vont da visioniñ da Vro-Angola. Ne chomas ket pell amzer: mervel a reas un nebeud mizioù goude.
Skrivet en deus: En aùel, Klaskerez Doue, E lanneu Koetmegan ha Kannadigezh Kenvreuriezh ar Spered Santel.
# Jozeb Arimatia

Jozeb Arimatia, pe Arimatea, zo un den a zo meneget e anv en Aviel. Genidik e oa eus Arimatea (pe Arimatia), pinvidik anezhañ, ha marteze ezel eus ar Sanhedrin.
Goude marv Jezuz e c'houlenn digant Pilatus aotre da sammañ korf Jezuz d'e lakaat en ur bez a zo dezhañ, kleuziet en ur roc'h. Gant Nicodemus e prientas ar c'horf d'e veziañ.
Lakaet eo bet da sant gant an Ilizoù katolik ha reizhkredennel. Er c'hornôg e vez lidet d'ar 17 a viz Meurzh, er reter d'an 31 a viz Gouhere.

## Mojenn Arzhur

Hervez ur vojenn savet en XII$^{vet}$ kantved en dije dastumet gwad Jezuz en ul lestr, anvet ar Graal santel, brudet gant mojenn ar Roue Arzhur. Sed a gaver e romant gallek Robert de Boron Estoire dou Graal pe Joseph d’Arimathie, skrivet e gwerzennoù entre 1190 ha 1199, miret en un dornskrid e Pariz.
Hervez ar vojenn-se e vije bet c'hoarvezet ar goan diwezhañ e ti Jozeb Arimatia. Jozeb a viras lestr ar goan, Cène, hag ennañ e tastumas un darn eus gwad Jezuz, a-raok e lakaat er bez-roc'h. Goude-se e kuitaas Palestina hag ez eas « da Vreizh», da lavarout eo da greisteiz Enez Vreizh, da Ynys Wydrin (Glastonbury), ma viras ar Graal Santel.

## Lennegezh

* Haroz ar romant kembraek Yr Ogof, gant T. Rowland Hughes, eo Jozeb Arimatea e 1945.

## Notennoù

* ↑ Bibliothèque nationale de France, fr. 20047.

## Liammoù diavaez

* (es) ¿Quién fue José de Arimatea?
# Jozeb Mari Graveran

Jozeb Mari Graveran (Joseph Marie Graveran er marilhoù-kêr), ganet e Kraozon d'ar 16 a viz 1793 ha marvet e Kemper d'an 31 a viz Genver 1855, a oa un den a Iliz, eskob ha politiker gall. Goude bezañ bet person-kanton e Brest e voe anvet da eskob Kemper. Dre ma roas e asant da implij reizhskrivadur Yann-Frañsez ar Gonideg e-barzh embannadurioù an eskopti e lakaas an doare-skrivañ-se da vezañ trec'h.

## Buhez

Ober a reas e e studioù e tri skolaj, e Kemper, Kastell-Paol ha Pariz. Goude bezañ beleget e 1817 ez eas da gelenner war ar matematik e Kastell-Paol, hag ez eas en-dro da Pariz d'ober studioù war an doueoniezh e Kloerdi Sant-Sulpis, e Pariz. E vailhoni a voe ken splann ma voe lakaet diouzhtu da gelenner doueoniezh e Kloerdi bras Kemper. E parrez pobletañ an eskopti, an hini diaesañ da verañ ivez, e voe anvet da berson-kanton Sant-Loeiz e Brest e 1826. D'ar 26 a viz Mae 1840 e voe anvet da eskob Kemper ha Leon hag e reas troiadoù e pep korn eus an eskopti ma kave tu da gomz ha d'ober prezegennoù e brezhoneg.

## Levrlennadur

* F.-L.-M Maupied, Vie de Mgr. J.-M. Graveran : évêque de Quimper et Léon…, Gwened, Lamarzelle, 1856, 200 p.
* [https://bibliotheque.diocese-quimper.fr/items/show/3434 Olivier de Léseleuc de Kérouara, Oraison funèbre de Mgr. Joseph-Marie Graveran : évêque de Quimper et Léon, prononcée dans l'Eglise cathédrale de Quimper le 1er mars 1855 Collections numérisées – Diocèse de Quimper et Léon, brassellet d'an 23 a viz Gouere 2024. .
* Chaloni Yann-Loeiz ar Floc'h, pennadig war Joseph Graveran. E-barzh Michel Lagrée (renerez), Dictionnaire du monde religieux dans la France contemporaine. La Bretagne, Paris : Beauchesne ; Rennes : Institut culturel de Bretagne, 1990.
# Joze 'r C'hoed

Marie-Josèphe Bertrand a oa ur ganerez eus Kanuhel, ganet e 1886 ha marvet e 1970. Studiet eo bet he mouezh, he c'hanaouennoù hag he stil Patrom:Gant piv? da heul enrolladennoù graet gant Claudine Mazéas er bloavezhioù 1950.
Ganet eo e metoù paour ar votaouerien-goad. Derc'hel a reas un davarn a-raok an Eil Brezel-bed e bourc'h Kanuhel. Lesanvet e voe Joze 'r C'hoed gant tud ar c'hornad. Brudet e oa evit he mouezh hep he far e Bro-Fañch a-bezh ma kane er rannyezh anezhi.
Levezonet he deus stil meur a ganer – Yann-Fañch Kemener en o zouez, hag en doa he anavezet pa rae kenstrivadegoù e kêr Sant-Nikolaz-ar-Pelem – o deus kanet kalz eus ar c'hanaouennoù e voe Joze 'r C'hoed ar vouezh anezho, evel Nolùen Le Buhé, Annie Ebrel pe Marthe Vassalo en o albom Teir.

## Enrolladennoù

* Dastum /5 - Pays Fañch (1978)
* Grands interprètes de Bretagne /4 - Marie-Josèphe Bertrand, chanteuse du Centre-Bretagne, Dastum (Meurzh 2009)
# Jozef (Testamant Nevez)

Jozef Nazaret, pe Jozeb, pe Sant Jozef, eo pried ar Werc'hez Vari en Aviel, ha tad-mager Jezuz.
N'eo ket ken brudet hag e wreg, met kavout a reer un delwenn pe ur werenn-livet anezhañ en tostik holl ilizoù Breizh. Kalvez e oa eñ eus e vicher, o chom e Nazaret .

## Sant

Enoret e vez evel "patron al labourerion" hag an "tadoù a familh".
Gant an dud digristen e vez graet "patron an doganed" anezhañ ivez.
E miz Meurzh an hini eo e vez pedet Sant Jozef, abalamour d'e ouel a zo d'an 19.

## Skridoù brezhonek

An deoliezh anezhañ a zo bet harpet gant un nebeud embannennoù brezhonek:
* 1910 Miz Sant Jojeb, gant an Aotrou Gouron, person Gregam, 272 p.
* 1868 Buez ha vertuziou sant Jozef, gant an Aotrou Kerlan, person Pouldreuzig (eil embannadur), 394 p.

## Anv-lec'h

* Meur a skol gatolik zo bet anvet Skol Sant Jozef, hini Lannuon zo brudet gant al levr Pikoù, mab e dad.

## Bokedoù

* bokedoù-sant-Jozef

## Skeudennoù

* Sant Jozef hag ar Mabig Jezuz. Skol liverezh Cuzco.
* SantJozef e liorzh ar skolaj Sévigné, e Porto Alegre, Brazil.
# Kevrennad

E bevoniezh eo ar gevrennad ur rannad eus ur skourrad. Klotañ a ra gant al latin Classis. E rummatadur reizhiadek ar bevien emañ ar gevrennad etre ar skourrad hag an urzhiad. An trede derez eo ar gevrennad e rummatadur klasel ar bevien (da lâret eo an hini na ra ket gant naoutur ar pellder genetek).
Renkoù anavezet all eus rummatadur reizhiadek ar bevien zo ar riezad, ar renad, ar skourrad, an urzhiad, ar c'herentiad, ar genad.

## Dibennoù-ger latin a verk ar renk e rummatadur ar bevien

E diwezh an anvioù kevrennadoù e kaver al lostgerioù -opsida evit ar plant, -phyceae evit ar bezhin ha -mycetes evit ar foue. Evit pezh a sell renad al loened e vez graet gant lostgerioù dindan renk an uskerentiad hepken (ICZN mellad 27.2).
Skouerioù:
* Loened : Aves (evned), Mammalia (bronneged), Reptilia (stlejviled)
* Plant : Liliopsida, Magnoliopsida
* Foue : Myxomycetes, Acrasiomycetes
* bezhin : Chlorophyceae

## Urzhaz ar renkadoù

Evit kerentiadoù ’zo e vez implijet renkadoù ouzhpenn. Ne vezont ket implijet stank. Setu-int amañ da-heul, en urzh o renk.
| Anv | Ster ar rakgerioù | Skouer 1 | Skouer 2 | Skouer 3 | Skouer 4 |
| Uskevrennad | us-: a-us | Tetrapoda | | Tetrapoda | |
| Kevrennad | | Mammalia | Maxillopoda | Aves | Diplopoda |
| Iskevrennad | is-: a-is | Theria | Thecostraca | | Chilognatha |
| daniskevrennad | dan-: dindan ; is-: a-is | | Cirripedia | Neognathae | Helminthomorpha |
| dangevrennad | dan-: dindan | | | | Colobognatha |
| korrgevrennad | korr-: bihan, dister | | | Neornithes | - |

## Notennoù

* ↑ Rummatadur hervez Systema Naturae 2000. The Taxonomicon: Neornithes.
# Kevredigezh relijius ar Vignoned

Kevredigezh relijius ar Vignoned zo ul luskad reijius savet e Bro-Saoz er XVII$^{vet}$ kantved gant disrannourien eus an Iliz anglikan hag eus he luskad puritan. Anavezet eo izili al luskad-se dindan an anv a Grenourien pe Quakered met etrezo e reont « Mignoned » ha « Mignonezed » anezhe. Alies e vez anvet al luskad Kevredigezh ar Vignoned hepken.
Kregiñ a reas al luskad e-kreiz ar XVII$^{vet}$ kantved e Bro-Saoz, pa fellas d'ur strollad ennañ muioc'h evit 50 prezeger baleer anavezet evel an "tri-ugent kadarn" (en o zouez James Naylor, George Fox, Margaret Fell ha Francis Howgill) adsevel un azeulerezh diazezet war ar pezh a gredent e oa doareoù ober an Iliz kristen en he deroù, o lakaat ar pouez war anaoudegezh hiniennel ar C'hrist gant an hiniennoù ordinal. A-du eo an istorourien da welet e George Fox ar saver pe ar rener pennañ e deroù al luskad.
Abaoe e grouidigezh e Bro-Saoz ez eus gounezet feizidi gant al luskad, da gentañ er broioù trevadennet ha poblet gant an Angled-ha-Saozon. En XX$^{vet}$ kantved e oa diazezet kumuniezhioù e Suamerika hag en Afrika ivez gant misionerien quaker. Hiziv ec'h embann ar Grenourien e vefent 350 000 er bed. Hiziv emañ an darn vrasañ eus izili al luskad o chom en Afrika du, ha kristenien avielour int, daoust ma'z eus ur bihanniver frankizour pe mirour e lodennoù zo eus ar Stadoù-Unanet hag eus Europa.
Disheñvel eo Kevredigezh ar Vignoned diouzh strolladoù all eus ar gristeniezh abalamour ma n'o deus credo ebet ha framm urzhaz ebet. Hervez ar Grenourien, ar gredenn relijius zo un elfenn eus ar sferenn hiniennel ha pep hini zo dieub en e gredennoù. Koulskoude e kred ar pep brasañ anezhe e meizad ar « sklêrijenn diabarzh » (inner light e saozneg), ne vern peseurt ster a rofent d'ar gerioù-se. Kalz Krenourien a anavez ar gristeniezh met ne soñjont ket e klot o feiz gant ar rummadoù kristen hengounel.
Kavout a reer e-barzh Kevredigezh ar vignoned doareoù soñjal liesseurt-kenañ, ha betek ul luskad avielour kreñv.

## Notennoù

* ↑ Da skouer er pennad "The History of Quakerism" gant Elbert Russell, The American Historical Review, The University of Chicago Press, levrenn 48, Nnn 2, miz Genver 1943, pp 293-294, diverradenn, Arthur J. Mekeel a ya a-du gant an aozer a zeskriv Fox evel « ar ener kentoc'h evit diazezer » al luskad (saozneg : the "leader rather than founder").
* ↑ Sellet ouzh Finding Quakers Around the World, FWCC, Carte du monde 2007 de FWCC ha Quaker Information Center.
# Kevredigezhioù ekologour

* Lodenn eus ar rummad pennadoù war an ekologiezh politikel
* Dodennoù hag a denn d'an ekologiezh politikel
* Aozadurioù ekologour dre ar bed: Strolladoù politikel • Sindikadoù • Kevredigezhioù
* Peulioù ideologel an ekologiezh politikel : Furnez ekologel • Justis sokial • Demokratelezh dre gemer perzh • Nann-feulster • Dalc'hadusted • Doujañs ouzh al liested
* Stourmoù ekologel : Stourmoù enep-nukleel • Stourmoù enep-BDG • Stourmoù enep-saotradur • Stourmoù evit al liested
* A bep seurt : Lennegezh
Gwelet:
Breizh vev
Dour ha Stêrioù Breizh
# Kevreizhenn

Er matematik, ar gevreizhenn a ya da bourvez un disoc’h, niverel d’an aliesañ, evit pep teskad, hemañ an domani anezhi. War wel e teu an disoc’h-se goude ma vez graet riñverezhioù niveroniel pe dre sevel rolloù talvoudegezhioù pa vez keweriet muzulioù fizikel pe dre hentennoù all, evel diskoulmadur an ataladoù hag an tremen war ar bevennoù. Galloud a ra ar jedadur (rik pe arnesadek) tont eus distegn un treugennad urzhiataerel (anvet roudennad ivez). E matematik ar skolioù e vez strishaet deskadurezh ar c’hevreizhennoù d’ar re werc’hel aparchant d’an argemmennoù gwerc’hel. Bez eus kalz a gevreizhennoù lakaet da vezañ anvet ar re voas (krevreizhenn geouenn, an daouvonad, an argemmvarc’henn hag all) hag e vez posubl o c’henaozañ dre jedadurioù niveroniezh, kediadurioù ha saveladurioù tamm ha tamm. Perzhioù a zo aparchant d’ar c’hevreizhennoù (argemmusted, reoliegezh, sammegadusted…). Hervez damkaniezh an teskadoù, ar gevreizhenn (pe an arloadur) a zo un daveadur evit liammañ daou deskad ken en deus pep elfenn an hini kentañ ur c’heñver gant un elfenn eus an eil.
Hervez damkaniezh ar rizhoù (urzhiataerezh), ar gevreizhenn a zo deskrivadur an hentenn a zegas an disoc’h diwar an arventennoù, da lavared eo m’eo-hi an treol evit he jediñ.
# Kevrenn Gernev-Veur Skol-Veur Exeter

Ur gevrenn eus Skol-Veur Exeter staliet e Pennrynn eo Kevrenn Gernev-Veur.
    1 - Sellad diouzh an doenn a-us d'an arnodvaoù-kelenn
    2 - War al leurennoù
    3 - Kreizenn ar mediaoù
    4 - Herberc'hioù studierion Glasney Parc
    5 - Ur gambr e Glasney Parc
    6 - Ti Tremough
    7 - Al liorzh
    8 - Kreizenn Sportoù
    9 - Ar Stannary
    10 - Al Levraoueg
    11 - Heuliad IT
    12 - Heuliad Urzhiataer Douaroniezh
    13 - Mirdi Douarouriezh (CSM)
    14 - Mengleuz-skouer hag egorenn-park (CSM)
    15 - Arnodva kimiezh Wet (CSM)
    16 - Prientiñ Dafaroù douarouriezh suite (CSM)
    17 - Qemscan (CSM)
    18 - Gremm renevezus/Arnodva ijinouriezh ar mengleuzioù (CSM)
    19 - Arnodva-kelenn
    20 - Arnodva an Imbourc'hioù war ar vevoniezh

## Liamm diavaez

Load kefridiel Kevrenn Gernev-Veur Skol-Veur Exeter
# Kevredigezh ar Broadoù

Kevredigezh ar Broadoù (SDN pe SdN) a oa un aozadur etrebroadel savet da-heul Feur-emglev Versailhez e 1919, savet e-unan e-pad Kuzuliadeg peoc'h Pariz, da wareziñ ar peoc'h en Europa goude ar Brezel-bed kentañ.
Palioù an SdN a oa an dizarmañ, mirout ouzh ar brezelioù a-drugarez da bennaenn ar surentez voutin, diskoulmañ an dizemglevioù dre zivizoù etre ar c'hostezennoù ha dre wellaat kalite ar vuhez.
Emedo e sez e Genève, er Palez Wilson ha goude e Palez ar Broadoù, ha kemeret e oa he lerc'h e 1945 gant Aozadur ar Broadoù Unanet.

## Istor

An hini en doa atizet ar Stadoù all da sevel an SdN e oa prezidant ar Stadoù-Unanet, Woodrow Wilson, bet kelenner war skiantoù ar politikerezh e Princeton.
Hervez e ziefennadur e oa an diplomatiezhkuzh pennkaoz d'ar Brezel-bed kentañ ha ret e oa da Gevredigezh ar Broadoù stourm outi. 14vet mellad Wilson a oa eta diazez Kevredigezh ar Broadoù. Koulskoude e votas sened ar Stadoù-Unanet a-enep ma teufe o bro da vezañ ezel eus Kevredigezh ar Broadoù abalamour ma nac'he peurwiriekaat skrid-emglev Versailhez hag ar Stadoù-Unanet ne voent ket ezel anezhi morse. Etre an daou vrezel e oa kuitaet an SDN gant an URSS , an Alamagn nazi, Impalaeriezh Bro-Japan (e 1933) hag Italia (e 1937). Paul Hymans a zeuas da vezañ he c'hentañ Prezidant e 1920.

## Emzalc'h broioù zo

Setu perak e oa bet gwelet broioù o kuitaat an aozadur :
* Brazil e 1926,
* Japan, a oa bet displijet gant ar binijenn roet dezhi goude bezañ aloubet Mandchouria, e 1932.
* Italia, goude bezañ tremenet hebiou ar pinijennoù he doa bet abalamour da vrezel Etiopia
* Kenkent ha 1933 e tilezas Alamagn Hitler an SDN.
Ne c’hellas ket an SDN mont :
* a ene pan adarmañ en Alamagn e 1934,
* nag a enep an adsoudardañ e Rheinland e 1936,
* nag a enep an Anschluss e 1938, hag a stage Aostria da Alamagn;
* a enep diskar Tchekoslovakia goude emglev München.
E 1939, ne c’hellas ket stourm ouzh enkadenn Dantzig ha gasas d’an Eil Brezel Bed. Goude-se ez a kuit Bro Spagn hag URSS eus an SDN. Da heul ar c’hwitadennoù se e voe divodet an SDN e miz Ebrel 1946.

## C'hwitadenn

Sellet e vez ouzh an SdN evel ur c'hwitadenn. Ar Stadoù-Unanet n'int ezel anezhi ha n'he deus ket nerzhioù armet dezhi hec'h-unan hag abalamour da se ne zeu ket a-benn da lakaat brezel Spagn da baouez ha kresk an naziegezh a zegasas an Eil Brezel-bed.
Daoust ma he deus gallet diskoulmañ un nebeud kudennoù (hini an inizi Åland da skouer) , he deus c’hwitet an SDN peogwir n’eo ket deuet a-benn da enebiñ ouzh ar broioù bras (Italia, Japan, Alamagn, URSS…) a zo bet pennkaoz d’an Eil Brezel Bed.

## Notennoù

* ↑ Kevredigezh ar broadoù, Istor, Trede klask, Eil derez Diwan p 26
* ↑ implijet e vez an daou : SDN sur le site de l’ONU, SDN war lec'hienn an atilf, SdN ha SDN war droitshumains.org, SdN e dielloù ofis ar Broadoù-Unanet e Genève
* ↑ Palez ar Broadoù gweladenn eus Palez ar Broadoù war ar gwiad
# Karv-musk du

Karv-musk du :
| En arvar (EN) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Artiodactyla |
| Isurzhad : | Ruminantia |
| Kerentiad : | Moschidae |
| Genad : | Moschus |
| Anv skiantel ||
| Moschus fuscus Li, 1981 ||
| D'ar vevoniezh e tenn ar pennad-mañ. ||
Ar c'harv-musk du (Moschus fuscus) a zo ur bronneg hag a vev e Sina (gwalarn Yunnan), Nepal (reter), Tibet (gevred), Bhoutan, e biz India, Sikkim ha Myanmar (norzh).
# Karv-musk Kachmir

Karv-musk Kachmir :
| En arvar (EN) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Artiodactyla |
| Isurzhad : | Ruminantia |
| Kerentiad : | Moschidae |
| Genad : | Moschus |
| Anv skiantel ||
| Moschus cupreus Grubb, 1982 ||
| D'ar vevoniezh e tenn ar pennad-mañ. ||
Karv-musk Kachmir (Moschus cupreus) a zo ur bronneg hag a vev en Afghanistan, Pakistan hag India.
# Karv-musk korr

Karv-musk korr :
| En arvar (EN) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Artiodactyla |
| Isurzhad : | Ruminantia |
| Kerentiad : | Moschidae |
| Genad : | Moschus |
| Anv skiantel ||
| Moschus berezovskii Flerov, 1929 ||
| D'ar vevoniezh e tenn ar pennad-mañ. ||
Ar c'harv-musk korr (Moschus berezovskii) a zo ur bronneg hag a vev e Sina, Viêt Nam ha marteze Laos.
# Karv Bawean

Karv Bawean :
| En arvar bras (CR) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Artiodactyla |
| Isurzhad : | Ruminantia |
| Kerentiad : | Cervidae |
| Genad : | Axis |
| Anv skiantel ||
| Axis kuhlii Müller, 1840 ||
| D'ar vevoniezh e tenn ar pennad-mañ. ||
Karv Bawean (Axis kuhlii) a zo ur c'harv hag a vev en enez Bawean en Indonezia.
# Karv Calamian

Karv Calamian :
| En arvar (EN) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Artiodactyla |
| Isurzhad : | Ruminantia |
| Kerentiad : | Cervidae |
| Genad : | Axis |
| Anv skiantel ||
| Axis calamianensis Heude, 1888 ||
| D'ar vevoniezh e tenn ar pennad-mañ. ||
Karv Calamian (Axis calamianensis) a zo ur c'harv hag a vev e Filipinez.
# Karv-musk

Kirvi-musk :
| Moschus moschiferus ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Artiodactyla |
| Isurzhad : | Ruminantia |
| Kerentiad : | Moschidae |
| Genad : | Moschus |
| D'ar vevoniezh e tenn ar pennad-mañ. ||
Ar c'hirvi-musk eo ar bronneged a ya d'ober ar c'herentiad Moschidae hag ar genad nemetañ ennañ Moschus.
Bevañ a reont en Azia.

## Spesadoù

7 spesad kirvi-musk a zo:
* karv-musk Anhui, Moschus anhuiensis
* karv-musk korr, Moschus berezovskii
* karv-musk Himalaya, Moschus chrysogaster
* karv-musk Kachmir, Moschus cupreus
* karv-musk du, Moschus fuscus
* karv-musk kof gwenn, Moschus leucogaster
* karv-musk Sibiria, Moschus moschiferus
# Karv-musk Himalaya

Karv-musk Himalaya :
| En arvar (EN) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Artiodactyla |
| Isurzhad : | Ruminantia |
| Kerentiad : | Moschidae |
| Genad : | Moschus |
| Anv skiantel ||
| Moschus chrysogaster Hodgson, 1839 ||
| D'ar vevoniezh e tenn ar pennad-mañ. ||
Karv-musk Himalaya (Moschus chrysogaster) a zo ur bronneg hag a vev e Sina, Tibet, Bhoutan, India ha Nepal.
# Karv-musk Sibiria

Karv-musk Sibiria :
| Chalus (VU) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Artiodactyla |
| Isurzhad : | Ruminantia |
| Kerentiad : | Moschidae |
| Genad : | Moschus |
| Anv skiantel ||
| Moschus moschiferus Linnaeus, 1758 ||
| D'ar vevoniezh e tenn ar pennad-mañ. ||
Karv-musk Sibiria (Moschus moschiferus) a zo ur bronneg hag a vev e reter ha biz Azia.

## Liammoù diavaez

a vo kavet e Wikimedia Commons.
# Karv-musk Anhui

Karv-musk Anhui :
| En arvar (EN) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Artiodactyla |
| Isurzhad : | Ruminantia |
| Kerentiad : | Moschidae |
| Genad : | Moschus |
| Anv skiantel ||
| Moschus anhuiensis Wang, Hu & Yan, 1982 ||
| D'ar vevoniezh e tenn ar pennad-mañ. ||
Karv-musk Anhui (Moschus anhuiensis) a zo ur bronneg hag a vev e Sina.